ওয়েব ডেস্ক: দার্জিলিঙে বিজেপির রাজ্যসভাপতি দিলীপ ঘোষের হেনস্থার প্রতিবাদে রাজ্যজুড়ে প্রতিবাদে পথে নামল বিজেপি। এদিন কলকাতার সেন্ট্রাল অ্যাভিনিউয়ে প্রতিবাদ মিছিল করেন বিজেপি কর্মীরা।আগামিকালও রাজ্যজুড়ে প্রতিবাদ মিছিলের কথা ঘোষণা করেছে বিজেপি। ৭ অক্টোবর রাজ্যপালের কাছে স্মারকলিপি জমা দেবেন নেতৃত্ব। জেলায় জেলায় প্রতিবাদ মিছিল করে বিজেপি। হাওড়া, শিলিগুড়ি, খড়্গপুর, বারাকপুরে মিছিল হয়। বিভিন্ন জায়গায় পথ অবরোধ করেন বিজেপি কর্মীরা। দুষ্কৃতীদের গ্রেফতারের দাবি করেছে গেরুয়া শিবির। এদিন দার্জিলিঙে বিজেপির রাজ্য সভাপতির উপরে চড়াও হয় দুষ্কৃতীরা। দিলীপবাবুকে হেনস্থা করা হয়। মারধর করা হয় তাঁর সঙ্গীদের। দুষ্কৃতীদের হাত থেকে বাঁচতে থানায় আশ্রয় নেন বিজেপির রাজ্য সভাপতি।